ทิม ภูริพัฒน์

ทิม ภูริพัฒน์ อดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงศึกษาธิการ ในรัฐบาลถนอม กิตติขจร และอดีตสมาชิกสภาผู้แทนราษฎรจังหวัดอุบลราชธานี 4 สมัย และสมาชิกสภาผู้แทนราษฎรจังหวัดขอนแก่น 1 สมัย

 ประวัติ 
ทิม เป็นบุตรของนายชู นางหอม และเป็นพี่ชายของ ทองอินทร์ ภูริพัฒน์ อดีตรัฐมนตรีที่ถูกสังหารโหดเมื่อปี พ.ศ. 2492 เขาได้รับการศึกษาหลักสูตรประกาศนียบัตรประโยคครูประถม (ป.ป.) จากโรงเรียนฝึกหัดครูวัดบวรนิเวศ ในปี พ.ศ. 2463 จากนั้นได้เข้ารับราชการครู ได้รับยศเป็นราชบุรุษ 

ต่อมาในวันที่ 25 กรกฎาคม พ.ศ. 2474 ขณะดำรงตำแหน่งเป็นครูใหญ่โรงเรียนประจำจังหวัดบุรีรัมย์ ได้รับโปรดเกล้าฯ แต่งตั้งให้เป็นผู้กำกับกองลูกเสือมณฑลนครราชสีมาที่ 2 (ประจำจังหวัดบุรีรัมย์) มียศเป็นผู้กำกับโท

 การเมือง 
ทิม ภูริพัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 (ต่อมาเข้าร่วมกับพรรคสหชีพ)[ https://cuir.car.chula.ac.th/dspace/bitstream/123456789/37102/1/Boontarika_bo_back.pdf ]  ย้ายมาลงสมัครในพื้นที่จังหวัดขอนแก่น หลังจากน้นกลับมาลงสมัครรับเลือกตั้งในพื้นที่จังหวัดอุบลราชธานี อีก 3 สมัย ในปี พ.ศ. 2495 และ พ.ศ. 2500 (2 ครั้ง) สังกัดพรรคเศรษฐกร ครั้งหนึ่ง และพรรคสหภูมิ อีกครั้งหนึ่ง

ในเดือนพฤศจิกายน พ.ศ. 2491 ทิม ภูริพัฒน์ พร้อมด้วยทองอินทร์ ภูริพัฒน์ เตียง ศิริขันธ์ ถวิล อุดล และ ฟอง สิทธิธรรม ถูกจับกุมในข้อหา “กบฏแบ่งแยกดินแดน” ซึ่งทั้งหมดถูกปล่อยตัวในชั้นศาล เนื่องจากไม่มีหลักฐานดารารัตน์ เมตตาริกานนท์, การรวมกลุ่มทางการเมืองของ ส.ส.อีสาน พ.ศ. 2476–2494 (กรุงเทพฯ: มติชน, 2546), หน้า 448.

ทิม เคยเป็นรองหัวหน้าพรรคเศรษฐกร ในปี พ.ศ. 2498“ประกาศกระทรวงมหาดไทยเรื่องการจดทะเบียนพรรคเศรษฐกร” ราชกิจจานุเบกษา เล่ม 72 ตอนที่ 86 วันที่ 8 พฤษจิกายน 2498 หน้า 2689-2694,

ทิม ภูริพัฒน์ ได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลของพลโท ถนอม กิตติขจร (ยศขณะนั้น) ในวันที่ 1 มกราคม พ.ศ. 2501 สั่งราชการกระทรวงศึกษาธิการประกาศสำนักคณะรัฐมนตรี เรื่อง แต่งตั้งรัฐมนตรีสั่งราชการ ต่อมาวันที่ 8 เมษายน พ.ศ. 2501 จึงปรับตำแหน่งเป็นรัฐมนตรีช่วยว่าการกระทรวงศึกษาธิการพระบรมราชโองการ ประกาศ แต่งตั้งรัฐมนตรีช่วยว่าการกระทรวง (นายเสวตร เปี่ยมพงษ์สานต์ นายชื่น ระวิวรรณ พลตรี เนตร เขมะโยธิน นายทิม ภูริพัฒน์ นายอารีย์ ตันติเวชกุล) และพ้นจากความเป็นรัฐมนตรี ในวันที่ 7 สิงหาคม พ.ศ. 2501http://www.soc.go.th/cab_28.htm

ทิม ภูริพัฒน์ จดทะเบียนจัดตั้งพรรคเศรษฐกร ขึ้นอีกครั้งในปี พ.ศ. 2517 โดยเขารับหน้าที่เป็นหัวหน้าพรรค

 เครื่องราชอิสริยาภรณ์ 

 อ้างอิง 

หมวดหมู่:ครูชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:พรรคสหชีพ
หมวดหมู่:พรรคเศรษฐกร
หมวดหมู่:นักการเมืองพรรคสหภูมิ
หมวดหมู่:นักการเมืองพรรคชาติสังคม
หมวดหมู่:บุคคลจากมหาวิทยาลัยราชภัฏพระนคร
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2475–2516
หมวดหมู่:บุคคลในประวัติศาสตร์ไทย พ.ศ. 2516–2544